open-index/open-wikipedia-markdown huggingface dataset:
Carles Casajuana

**Carles Casajuana i Palet**, nado en Sant Cugat del Vallès en 1954, é un escritor e diplomático catalán.

## Traxectoria 
Licenciado en Economía e Dereito pola Universidade de Barcelona, ingresou no corpo diplomático en 1980. Exerceu esta actividade en Bolivia, as Filipinas e na sede das Nacións Unidas en Nova York. Entre 1991 e 1996 traballou para o secretario xeral de Política Exterior do Ministerio de Asuntos Exteriores de España. Posteriormente foi nomeado embaixador de España en Malaisia, Vietnam e Brunei, e entre 2001 e 2004 formou parte do Comité político e de seguridade do Consello da Unión Europea. Dirixiu o Departamento de Política Internacional e Seguridade do gabinete de presidencia español, até o seu nomeamento como embaixador no Reino Unido en agosto de 2008.

Como escritor publicou diversas novelas, algunhas delas traducidas ao castelán e o inglés, e un ensaio sobre Josep Pla e Nietzsche.

## Obra 
* ''Tap d'escopeta* (1987)
* *Bondage* (1989)
* *La puresa del porc* (1990)
* *Punt de fuga* (1992)
* *Pla i Nietzsche: afinitats i coincidències* (ensaio, 1996)
* *Esperit d'evasió* (1998)
* *Diumenge de temptació* (2001)
* *Kuala Lumpur* (2005)
* *L'últim home que parlava català'' (2009, Premio Ramon Llull de novela)
Here She Comes Now/Venus in Furs

"**Here She Comes Now/Venus in Furs**" é un sinxelo compartido das banda estadounidenses Nirvana e Melvins. Foi editado en 1991 e inclúe as cancións "Here She Comes Now" interpretada por Nirvana, e "Venus in Furs" por The Melvins. Ámbalas dúas son versións de The Velvet Underground.

O sinxelo limitouse a 1.000 copias dispoñible en 20 cores distintas. A portada aseméllase á dos álbums onde os temas apareceron por vez primeira: a dos Melvins parécese á do álbum *The Velvet Underground & Nico*, mentres que a cara de Nirvana ao *White Light/White Heat*.

A versión de Nirvana apareceu posteriormente no álbum tributo *Heaven & Hell - A Tribute to The Velvet Underground (Volume One)*, e no box set *With the Lights Out*.

## Listaxe de cancións 
#Nirvana: "Here She Comes Now" (John Cale, Sterling Morrison, Lou Reed)
#Melvins: "Venus in Furs" (Reed)
Carlos Monje Serrano

**Carlos Monje Serrano**, coñecido como **Chirri**, nado en Mérida o 6 de xuño de 1990, é un futbolista español. Xoga de extremo e o seu actual equipo é o Penya Encarnada da Primera Divisió de Andorra.

## Véxase tamén 
### Ligazóns externas 
* Datos do xogador en lapreferente.com
Tito Ramallo

**Rogelio** "**Tito**" **Ramallo Peña**, nado na Coruña o 29 de abril de 1969, é un exfutbolista, preparador físico e adestrador de fútbol galego. A súa traxectoria está estreitamente vencellada ao Deportivo da Coruña, e especialmente ao seu filial, o Fabril, no que exerceu varios funcións ao longo de catro décadas diferentes. É o adestrador que máis partidos dirixiu na historia do Fabril, cun total de 445.

## Traxectoria 
### Como xogador 
Comezou a xogar ao fútbol nas rúas coruñesas e aos 11 anos ingresou no Victoria, club do que fora un dos seus fundadores en 1943 o seu avó Tito Ramallo Riveiro. Pasou un ano xogando no Club Deportivo As Moas, e tras regresar á canteira do Victoria, debutou co primeiro equipo aos 15 anos.

En 1987 incorporouse ao Fabril e no filial coruñés xogou cinco tempadas como líbero, capitaneando o equipo que conseguiu o ascenso a Segunda División B en 1991. Tras unha campaña na división de bronce e de disputar dous partidos amigables co primeiro equipo do Deportivo, deixou o club en 1992, fichando polo Bergantiños. Militou durante un ano no equipo adestrado por Ramón Piña, ao tempo que remataba a carreira de Educación Física. Xogou unha última tempada no Sada, antes de colgar as botas con só 25 anos, lastrado por varias lesións e despois de se ter iniciado xa como adestrador no fútbol base, dirixindo equipos de nenos tanto no Victoria como no Deportivo. O seu substituto foi José Luis Devesa.

En 2015 fichou polo FC Banants, de Iereván, capital de Armenia. Con este equipo deu a sorpresa e gañou a Copa de Armenia, o que ademais lle deu ao equipo a clasificación para a fase previa da Copa da UEFA.

O 11 de xullo de 2017 anunciouse a súa fichaxe como adestrador do Cerceda, acabado de ascender a Segunda División B. Dirixiu o equipo ata xaneiro de 2018, cando foi destituído por mor dos pobres resultados obtidos, non conseguindo ningunha vitoria nas anteriores 18 xornadas.

O 15 de xuño de 2018 o Deportivo da Coruña anunciou a súa contratación para o Deportivo Fabril, substituíndo a Gustavo Munúa. O 22 de outubro de 2018 foi cesado, logo dunha vitoria, un empate e sete derrotas. Foi substituído polo castellonenco Sergio Pellicer.

## Palmarés 
### Adestrador 
;Fabril
* **Terceira División (3):** 2005–06, 2006–07, 2009–10.

**Banants**
* **Copa de Armenia (1):** 2015–16.

## Notas 
## Véxase tamén 
### Ligazóns externas 
* Datos do adestrador en bdfutbol.com .
* Tito Ramallo en A Temporada do Fútbol Galego
Karl Kaimba Arantes

**Karl Kaimba Arantes**, nado en Bangui o 2 de xaneiro&nbsp;de 1990, é un futbolista centroafricano con nacionalidade francesa. Xoga de defensa.

## Traxectoria 
Karl formouse no Stade Rennais francés até 2008, momento en que estivo a proba no Atlético de Madrid, pero finalmente foi contratado polo Deportivo da Coruña. Na tempada 2010–11 debutou co Deportivo B en Segunda División B.

## Véxase tamén 
### Ligazóns externas 
* Datos do xogador en lapreferente.com
* Datos do xogador en futbolme.com
Salón do Automóbil de Nova York

O **Salón do Automóbil de Nova York** (en inglés: *New York International Auto Show*) é un salón do automóbil que se celebra en marzo ou abril de cada ano no **Jacob Javits Convention Center** de Nova York nos Estados Unidos.

Con menos prestixio que o Salón do Automóbil de Detroit, o Salón de Nova York repártese as estreas dos modelos do mercado local co Salón do Automóbil de Chicago e o Salón do Automóbil de Los Ángeles.

## Historia
O Salón do Automóbil celebrase anualmente desde o ano 1900. 
Inicialmente celebrouse no New York Coliseum desde 1956 to 1987 cando foi trasladado ao  Javits Center.

## 2011
Debuts mundiais:
miniatura|NY Auto Show 2014.

* 2011 Acura TSX Sport Wagon
* 2011 BMW X5
* 2011 Cadillac CTS-V Sport Wagon
* 2011 Chevrolet Cruze Eco
* 2011 Chevrolet Cruze RS package
* 2011 Hyundai Sonata Híbrido
* 2011 Hyundai Sonata 2.0T
* 2011 Infiniti QX56
* 2011 Kia Forte cinco portas
* 2011 Kia Optima
* 2011 Kia Sorento SX
* 2011 Lincoln MKZ Hybrid
* 2011 Mercedes-Benz Clase R
* 2011 Scion iQ

* 2011 Scion tC
* 2011 Subaru Impreza WRX / WRX STI
* 2011 Suzuki Kizashi Sport
* 2011 BMW 335is
* 2011 Hyundai Equus
* 2011 Kia Sportage
* 2011 Lexus CT200h
* 2011 Mercedes-Benz Clase E Wagon
* 2011 Mini Countryman
* 2011 Mitsubishi Outlander Sport
* 2011 Nissan Juke
* 2011 Volkswagen Touareg / Touareg Hybrid
* 2011 Volvo S60

## Notas
## Véxase tamén
### Ligazóns externas
* Páxina wev do Salón do Automóbil de Nova York .
Shiva

miniatura|Shiva como Señor da Danza.

**Shiva** (en sánscrito शिव "O Auspicioso"), tamén coñecido como **Mahadeva** (महादेव: O Gran Deus) é unha das deidades principais da *Trimurti*, xunto con Brahma e Vishnu, dentro do hinduísmo. Representa a destrución e a transformación. Para os devotos shivaítas, Shiva é o deus supremo.

## Orixe 
A adoración a Shiva ten raíces ancestrais, vinculadas a varias deidades pre-védicas asociadas coas forzas naturais, a morte e a escuridade. Un dos seus antecedentes no Rigveda é Rudra, deus da tormenta e das feras.

## Familia 
miniatura|Ardhanarishvara: metade Shiva, metade Parvati.
Shiva casou inicialmente con Sati, quen se suicidou tras ser insultada polo seu pai. A súa segunda esposa é Parvati. Xuntos, tiveron varios fillos, incluíndo:

* Ayappa, froito da súa unión con Mohini, unha encarnación feminina de Vishnu.
* Ganesha, o deus da sabedoría con cabeza de elefante.
* Skanda, o deus da guerra.

Shiva é tamén acompañado polos *pramatha*, seres sobrenaturais que serven como as súas tropas, dirixidas por Ganesha.

## Significación 
A *Ananda Tandava*, a danza cósmica de Shiva, dentro dun círculo de lume, simboliza a destrución e a renovación do universo, reflectindo un ciclo eterno de creación e destrución.

*O círculo de lume: representa a transformación radical, nada que pasa polo lume fica igual. O lume é a ameaza devoradora que consome a realidade.
*O tridente: representa a inercia, a destrución e o equilibrio.
*A serpe no pescozo e nos brazos: representa á morte que é domeada e superada.
*O terceiro ollo: representa a mirada ardente coa que queima o universo. Noutras tradicións é o desexo erótico sublimado mediante a ascese.
*A media lúa: é o decorrer do tempo que todo o desgasta e consome. A lúa, Chandra, asociarase a Shiva no panteón hindú aínda que ao principio era un dos trinta e tres deuses védicos.
*A enxurrada de auga dos seus cabelos: a través do cal frea o curso do río Ganxes e atenúa a súa corrente destrutora e propicia a súa forza de fecundidade.

## Adoración 
[miniatura|Ruínas do templo nº 2 de Shiva, [Khammampally Telangana]]
Shiva é adorado a través de rituais que inclúen cantos de mantras, ofrendas e a meditación sobre o seu símbolo, o *lingam*. O Maha Shivaratri é unha das festas máis importantes na honra de Shiva, marcando unha noite de vixilia, xaxún e oración.

A arquitectura dedicada a Shiva mostra a súa adoración a través de distintas épocas, culturas e estilos. Por exemplo, as torres Prang, características de templos no sueste asiático, evocan o monte Meru da mitoloxía hindú e simbolizan a conexión entre o ceo e a terra. Aínda que moitas veces asociadas ao budismo, nelas tamén se atopan representacións de Shiva, como en Angkor Wat, Camboxa, que integra símbolos de Vishnu e Shiva.

## Notas 
## Véxase tamén 
### Outros artigos 
* Om
* Tandava
Subdivisións de Tanzania

**Tanzania** subdivídese primeiramente en 26 rexións (*mkoa* en suahili), e estas en 127 distritos (*wilaya* en suahili).

## Rexións de Tanzania
miniatura|360px|Rexións da Tanzania.
Estas son as rexións de Tanzania (capitais entre parénteses):
*Arusha (Arusha)
*Dar es Salaam (Dar es Salaam)
*Dodoma (Dodoma)
*Iringa (Iringa)
*Kagera (Bukoba)
*Kigoma (Kigoma)
*Kilimanjaro (Moshi)
*Lindi (Lindi)
*Manyara (Babati)
*Mara (Musoma)
*Mbeya (Mbeya)
*Morogoro (Morogoro)
*Mtwara (Mtwara)
*Mwanza (Mwanza)
*Pemba North (Wete)
*Pemba South (Mkoani)
*Pwani (Kibaha)
*Rukwa (Sumbawanga)
*Ruvuma (Songea)
*Shinyanga (Shinyanga)
*Singida (Singida)
*Tabora (Tabora)
*Tanga (Tanga)
*Zanzibar South (Koani)
*Zanzibar North (Mkokotoni)
*Zanzibar West (Zanzibar)
Mickey Rooney

[dereita|miniatura|Rooney en [2013.]]
**Mickey Rooney**, nado **Joseph Yule, Jr.** en Nova York o 23 de setembro de 1920 e finado no barrio de Studio City dos Ánxeles o 6 de abril de 2014, foi un actor estadounidense.

## Traxectoria 
Fillo dos actores de vodevil Joe Yule e Nellie W. Carter, comezou a súa carreira en 1922 con 17 meses como parte do espectáculo de seus pais ata que se separaron en 1924, quedando Mickey con súa nai que marchou a vivir a Hollywood. A partir de 1927 realizou o papel de Mickey McGuire, baseado na banda deseñada de Fontaine Fox, nunha longa serie de curtas que remataron en 1936.

Ao ano seguinte seleccionouse a Rooney para realizar o papel de Andy Hardy en *A Family Affair* e fixo o seu primeiro protagonista nunha longametraxe, en ''Thoroughbreds Don't Cry* xunto a Judy Garland. En *Boys Town* con Spencer Tracy interpretou o seu primeiro papel dramático. Outros filmes de grande éxito foron *Babes in Arms* (1939), *Strike Up the Band* (1940) e *Babes on Broadway* (1941).

Durante a segunda guerra mundial serviu no exército entretendo as tropas en Europa e América e como personalidade da radio da American Forces Network. Despois da guerra volveu á súa carreira como actor pero con menos éxito. *The Mickey Rooney Show* (1954-1955) foi a primeira serie que realizou para a televisión. Na década de 1960 actuou sobre todo no teatro, aínda que seguiu a actuar en filmes, como en *Breakfast at Tiffany's* (1961) e na televisón, coa súa propia serie *Mickey'' (1964-1965). Desde entón seguiu a alternar o seu traballo en cine, televisión e teatro.

## Véxase tamén
Medea (homónimos)

**Medea** pode facer referencia a:
## Mitoloxía
***Medea**, na mitoloxía grega era a filla de Eetes —rei da Cólquide— e da ninfa Idía.

## Literatura
### Teatro
****Medea*** (431 a. C.), traxedia de Eurípides.
****Medea*** (séc. I d. C.), traxedia de Séneca.
****Médée*** (1635), unha obra de Pierre Corneille.
****Medea*** (1821), unha obra de Franz Grillparzer.
****Medea*** (1946), unha obra de Jean Anouilh.
****Medea*** (1988), unha obra de Eduardo Alonso e Manuel Guede.
****Medea dos fuxidos*** (1984), unha obra de Manuel Lourenzo.
****Medea, the Musical*** (1994), unha comedia musical de John Fisher.
****Medea*** (1997), obra de teatro de Reinaldo Montero.
****Medea en Camariñas*** (2001), un monólogo dramático de Andrés Pociña.

### Poesía
****Medea en Corinto*** (2007), un poemario de Luz Pozo Garza.

### Narrativa
*'''''Medea: Harlan's World*** (1985), unha colección de relatos de ciencia ficción de diversos autores.
****Medea*** (1996), unha novela de Christa Wolf.

## Ópera
****Médée*** (1693), de Marc-Antoine Charpentier.
****Medea*** (1775), de Georg Benda.
****Médée*** (1797), de Cherubini.
****Medea*** (1843), de Giovanni Pacini.
****Medea*** (1851), de Saverio Mercadante.
****Médée*** (1939), de Darius Milhaud.
****Medea*** (1988), de Mikis Theodorakis.
****Medea*** (2010), de Aribert Reimann,  estreada en Viena.

## Cinema
****Medea*** (1969), longametraxe de Pier Paolo Pasolini.
****Medea*** (1988), telefilme de Lars von Trier.
****Médée*** (2001), longametraxe de Don Kent.
****Medea*** (2009), longametraxe de Natalia Kuznetsova.

## Artes plásticas
### Pintura
****Medea*** (1868), un cadro de Frederick Sandys.
****Medea*** (1870), un cadro de Anselm Feuerbach.

### Escultura
***Estatua de Medea** (2007), estatua en Batumi (Xeorxia), unha das cidades da antiga Cólquide, que era a patria de Medea.

## Xeografía
***Medea**, unha comuna italiana.
***Médéa**, unha provincia de Alxeria e mais a súa cidade capital.
***Medea**, antigo nome da vila de Kıyıköy (distrito de Vize, provincia de Kırklareli, Turquía) e mais o nome da correspondente sé titular da Igrexa Católica.

## Ciencia
***212 Medea**, un asteroide.
***Medea*', acrónimo inglés de *Maternal effect dominant embryonic arrest*, un xene egoísta involucrado no conflito intraxenómico.
*A **hipótese Medea** afirma que a vida, comprendida como superorganismo, é suicida.
*Na clasificación vexetal de Klotzsch, **Medea** é o nome do Croton, un xénero botánico.
Zanzíbar Urbano/Oeste

**Zanzíbar Urbana/Oeste** (**Zanzibar Urban/West** en inglés, **Unguja Mjini Magharibi** en suahili) é unha das 26 rexións nas que se encontra dividida a Tanzania, localizada en Zanzíbar. A súa capital é a cidade de Zanzíbar.
Posúe unha superficie de 230&nbsp;km2 e segundo o censo do 2002 tiña unha poboación de 391.002 habitantes.

## Distritos 
A rexión subdivídese internamente en dous distritos:

* Zanzíbar Urbano 
* Zanzíbar Oeste
Sal

* **Sal** úsase como sinónimo do *sal de cociña*, *sal común* ou *sal de desxeo* (cloruro de sodio).
* Desde o punto de vista químico, un **sal** é un composto neutro dun catión ligado a un anión. É tipicamente o produto dunha reacción química entre unha base ou un metal e un ácido, ou un óxido ácido e un óxido básico.
* **Sal (química)**, calquera composto químico neutro formado por catións e anións.
* **Sal (condimento)**, o nome común do cloruro de sodio, mineral alimenticio usado como condimento dende a antigüidade.
* **Sal (criptografía)**, en criptografía, bits aleatorios que son usados como unha das entradas nunha función derivadora de claves.
* **Sal xema**, **sal rocha** ou **halita**, un mineral da clase dos haluros composto na súa totalidade por cloruro de sodio.
* **Sal de Epsom**, o nome común do sulfato de magnesio.
* **Illa de Sal**, unha illa de Cabo Verde.
* **Sal, Cabo Verde**, un concello de Cabo Verde.

**SAL** pode referirse a:
* **SAL**, códico IATA do **Aeroporto Internacional de El Salvador**.
* **SAL**, acrónimo aplicado á figura xurídica española *Sociedade Anónima Laboral*.
* **SAL**, acrónimo de **South Atlantic League**, liga de béisbol profesional dos Estados Unidos.
Zanzíbar Central/Sur

**Zanzíbar Sur** (**Zanzibar Central/South** en inglés, **Unguja Kusini** en suahili) é unha das 26 rexións administrativas nas que se encontra dividida a Tanzania, localizada en Zanzíbar. A súa capital é a cidade de Koani.
Posúe unha extensión de 854&nbsp;km2 e segundo o censo do 2002 tiña unha poboación de 94.504 persoas.
## Distritos 
Ten dous distritos: 
* Kati
* Kusini
Carlos Quiroga

**José Carlos Quiroga Díaz**, nado en Escairón (O Saviñao) o 9 de maio de 1961, é un escritor e lingüista galego, irmán xemelgo do tamén escritor Xabier Quiroga.

## Traxectoria 
[miniatura|260x260px|Entrevista en [Nós Televisión]]
Doutor en Filoloxía Galego-portuguesa, foi bolseiro de investigación da Fundação Calouste Gulbenkian (1991-1992), do actual Instituto Camões (1992-1993), e da Universittà Italiana per Stranieri (1983). Antes de traballar na Universidade de Santiago de Compostela, onde é profesor de literaturas lusófonas, foi o primeiro docente de portugués nunha Escola Oficial de Idiomas de Galiza

Fundou e dirixiu a revista *O Mono da Tinta*, de 1987 a 1991. Durante varios anos foi director da revista de ciencias sociais e humanidades *Agália*. Foi un dos fundadores do proxecto editorial Letras de Cal. O *Diário de Notícias* portugués incluíu o seu libro *Inxalá* nunha colección de clásicos literarios universais.

Ademais de profesor na USC, é membro da dirección da Asociación de Escritores en Lingua Galega e tamén da Associaçom Galega da Língua.

## Obras 
### Poesía 
* *G.O.N.G. -mais de vinte poemas globais e um prefácio esperançado* (1999). Fundaçom Artábria.
* *A Espera Crepuscular* (2002). Quasi Edições/Laiovento.
* *O Regresso a Arder* (2005). Quasi Edições/AGAL.

### Narrativa 
* *Periferias* (1999). Laiovento. gañador do Premio Carvalho Calero de creación literaria.
* *Inxalá* (2006) Premio Carvalho Calero de creación literaria.
* *Venezianas* (2007). Quasi Edições.
* *Império do Ar. Cavalgadas de Daniel em Ilha Brasil* (2014). Confraria do Vento.
* *Peixe Babel* (2016). Urco.

### Ensaio 
* *A imagem de Portugal na Galiza* (2016). Através..
**Raízes de Pessoa na Galiza* (2018). Através.

### Teatro 
* *Il Castello nello Stagno di Antela - O Castelo da Lagoa de Antela* (2004).

### Obras colectivas 
* *XVIII Festival da Poesia do Condado* (S. C. D. Condado, 2004).
* *O Crânio de Castelao *(Através, 2013).
* *Desassossego* (Mombak, 2014).
* *O Dia da Toalha na Galiza* (Através, 2014).

## Premios 
* Premio da Mostra de Teatro Infantil de Ferrolterra no 1988, por *O Castelo da Lagoa*.
* Premio Carvalho Calero de narrativa no 1998, por *Periferias*.
* Premio Carvalho Calero de narrativa no 2005, por *Inxalá*.
*XXV Premio Vicente Risco das Ciencias Sociais en 2021 coa obra titulada *A costela galega de Eça de Queirós.*

## Notas
Facundo Salinas

**Facundo Salinas Moyano**, nado o 2 de maio de 1971 na localidade de Mendoza (Arxentina) é un ex xogador de hóckey a patíns. Logo do Campionato do Mundo de 1995 foi considerado o mellor defensa do mundo. Vestiu a camiseta da selección arxentina en 127 ocasións, antes de retirarse do equipo nacional arxentino no 2001.

## Traxectoria 
Facundo Salinas comezou a súa carreira deportiva no seu país vestindo a camiseta do Leonardo Murialdo, converténdose en internacional absoluto. Chegou a Europa da man do Thiene, co que xogou na Serie A ata a súa fichaxe polo H.C. Liceo en 1993, converténdose nun piar fundamental dentro do equipo coruñés e capitán, co que gañou catro Copas do Rei, unha Recopa de Europa, unha Copa CERS e unha Copa de Europa, destacando este último título gañado nun Pazo dos Deportes de Riazor da cidade herculina cheo fronte ao Igualada HC no que marcou o gol decisivo da final na quenda de penaltis. Marcou 265 goles co Liceo, club que abandonou en 2004 para xogar unha tempada no Óquei Clube de Barcelos, antes de colgar os patíns no 2005.

No 2008, con 37 anos estivo a piques de asinar co daquela Cerceda Liceo (actual CP Cerceda), que daquela lideraba a 1ª División, aínda que finalmente non asinou por cuestións técnicas.

## Palmarés 
### H.C. Liceo 
* **4 Copas do Rei:** 
* **1 Recopa de Europa:**
* **1 Copa CERS:**
* **1 Copa de Europa:**
* 1 Super Copa de Europa
* 2 Super Copa de España

## Notas
Reprodución (homónimos)

Pode referirse a:
* **Reprodución** como acto de producir unha copia, un produto igual, ou de substituír unha cousa xa existente por outra igual, como por exemplo a través dunha fotocopia.
* Desde o punto de vista da bioloxía, a **reprodución** ou **procreación**, é a función biolóxica a través da cal os seres vivos producen **descendentes**.
* Pode tamén, eufemisticamente, falarse do nacemento, crecemento, **reprodución** e morte das rochas, das montañas, dos ríos etc.
Eli Lilly

**Eli Lilly**, nado en Baltimore o 8 de xullo de 1838 e finado en Indianápolis o 6 de xuño de 1898 foi un militar, químico, farmacéutico, industrial e empresario estadounidense. É coñecido por ser o fundador da corporación farmacéutica *Eli Lilly and Company*.

## Traxectoria 
Alistouse no Exército da Unión durante a Guerra de Secesión e recrutou un grupo de homes para formar unha batería de artillaría. Posteriormente foi ascendido a coronel e déuselle o mando dunha unidade de cabalería. Preto do final da guerra foi capturado e permaneceu prisioneiro ata que esta rematou. Máis tarde intentou controlar unha plantación en Misisipi, pero fracasou e retomou a súa profesión de farmacéutico despois da morte da súa esposa. Volveu casar e traballou en varias farmacias antes da apertura do seu propio negocio en 1876, con proxectos para fabricar menciñas e comercializalas por xunto.

A súa empresa resultou exitosa e ao pouco tempo conseguiu benestar económico, despois de realizar numerosos avances na fabricación de produtos medicinais. Dous dos primeiros adiantos que promoveu foron a creación de cápsulas de xelatina para conter medicamentos e a mestura de menciñas líquidas cun saborizante frutal. Eli Lilly and Company foi unha das primeiras empresas farmacéuticas da súa clase, creando como parte da súa organización un departamento de investigación e poñendo en funcionamento numerosas medidas para garantir a calidade.

### Filantropía 
Lilly utilizou a súa riqueza para comprometerse en numerosas causas filantrópicas. En 1890 cedeu a dirección da empresa ao seu fillo para poder adicarse ás súas actividades de caridade e de progreso cívico como actividade principal. Axudou a fundar a organización que se convertería na Cámara de Comercio de Indianápolis, foi o patrocinador principal da sucursal de Indiana da Charity Organization Society e financiou persoalmente a creación do hospital para nenos da cidade, que despois foi ampliado polo estado para converterse no James Whitcomb Riley Hospital for Children. Seguiu participando activamente con moitas organizacións ata a súa morte a causa do cancro en 1898.

Foi defensor da regulación federal da industria farmacéutica e moitas das reformas que suxeriu foron promulgadas como lei en 1906, causando a creación da Food and Drug Administration (FDA). Tamén estivo entre os pioneiros do concepto de prescrición e axudou a crear o que se convertería en práctica común de dar menciñas aditivas ou perigosas só a quen primeiro consultara a un médico. A empresa que fundou converteuse dende entón nunha das corporacións farmacéuticas máis grandes e máis influentes no mundo, así como a corporación máis grande de Indiana. Co patrimonio que xerou, o seu fillo e netos crearon a fundación Lilly Endowment para continuar coa súa herdanza filantrópica. A fundación é considerada un dos benfeitores máis grandes do mundo, en termos de activos e doazóns.

## Véxase tamén 
### Ligazóns externas 
* ''Biografía de Eli Lilly.
Fernando de la Rúa

**Fernando de la Rúa**, nado en Córdoba o 15 de setembro de 1937 e finado en Belén de Escobar o 9 de xullo de 2019, foi un avogado e político arxentino da Unión Cívica Radical. 

## Orixe 
Aínda que posuía ascendencia italiana por vía materna, por parte paterna a súa orixe era galega, xa que o seu avó paterno era natural de Bueu.

## Traxectoria 
miniatura|Monumento en Bueu a Fernando de la Rúa
Asumiu como presidente da Arxentina pola Alianza o 10 de decembro de 1999, sucedendo ao segundo goberno de Carlos Menem. Aínda que o seu mandato se estendeu até o ano 2003, renunciou ao cargo o 20 de decembro de 2001, no medio de numerosas protestas sociais durante a crise de decembro de 2001 na Arxentina. A consecuente acefalia presidencial obrigou á reunión dunha Asemblea Lexislativa que determinase quen debía continuar exercendo o cargo, sendo substituído por Federico Ramón Puerta, Adolfo Rodríguez Saá, Eduardo Camaño e finalmente Eduardo Duhalde no curso duns poucos días.

## Véxase tamén 
### Ligazóns externas 
* Páxina non oficial de Fernando de la Rúa
Organización Mundial do Turismo

A **Organización Mundial do Turismo** (**OMT**) é un organismo internacional creado en 1925 que ten como propósito promover o turismo. Vincula formalmente ás Nacións Unidas dende 1976 ao transformarse nunha axencia executiva do PNUD. En 1977 asínase un convenio que formaliza a colaboración coa ONU, sendo un organismo especializado do sistema das Nacións Unidas dende 2003. Ten a súa sede en Madrid e contaba con 154 estados membros o 23 de setembro de 2008.

## Véxase tamén 
### Ligazóns externas 
* OMT
Rexión de Tanga

**Tanga** é unhas das 26 rexións nas que se encontra dividida a Tanzania. A súa capital é a cidade de Tanga.
Limita polo norte con Kenya e a rexión do Kilimanjaro, polo leste co océano Índico, polo sur
coas rexións de Pwani e Morogoro, e polo oeste coa rexión de Manyara.
Posúe unha superficie de 26.808&nbsp;km2 e de acordo o censo do ano 2002 tiña unha poboación de 1.642.015 habitantes.

## Distritos 
Ten sete distritos:
* Handeni
* Kilindi
* Korogwe
* Lushoto 
* Muheza
* Pangani
* Tanga
Ruvuma

**Ruvuma** pódese referir a:

* O río Ruvuma, ou Rovuma, de Tanzania e Mozambique.
* A rexión de Ruvuma, en Tanzania.
* O asteroide 1427 Ruvuma, do cinto principal.
Rexión de Ruvuma

**Ruvuma** é unha das 26 rexións nas que se encontra dividida Tanzania. A súa capital é a cidade de Songea.
O nome vén do río que nace na rexión e forma fronteira polo sur con Mozambique. Polo norte limita coa rexión de Morogoro, polo nordeste coa rexión de Lindi, polo leste coa rexión de Mtwara e polo noroeste coa rexión de Iringa. En Ruvuma pódense atopar numerosas tribos, como a de Mpoto.
Posúe unha superficie de 63.498&nbsp;km2 e segundo o censo do 2002 tiña unha poboación de 1.117.166 persoas.
## Distritos 
Ten catro distritos:
* Mbinga
* Namtumbo
* Songea
* Tunduru
Rodolfo Rábade

**Rodolfo Rábade Díaz**, nado na Coruña o 11 de abril de 1931 e finado na mesma cidade o 15 de xullo de 2001, foi un futbolista galego, que xogaba de dianteiro. A súa prometedora carreira, que o fixo debutar na Primeira División co Deportivo da Coruña aos 19 anos de idade, viuse truncada pola tuberculose, enfermidade que o retirou do fútbol cando só contaba con 23 anos.

## Traxectoria 
Comezou a xogar ao fútbol nas rúas da Coruña e no club Cantábrico, da praza de Santa Catalina, no que xogaba tamén Carlos Torres. Posteriormente pasou polo Silva, o Imperátor e o Santa Margarita, este último fundado polos seus irmáns máis vellos e outros amigos, ao mesmo tempo que estudaba para profesor mercantil. En 1948 fichou polo Xuvenil de Rodrigo, co que xogou varias tempadas na Terceira División. 

As súas grandes actuacións no Xuvenil fixeron que fose considerado un dos mellores futbolistas coruñeses naquel momento e abríronlle as portas do Deportivo da Coruña. O 18 de marzo de 1951 debutou na Primeira División, nun partido contra o Alcoyano en Riazor. Formou na dianteira xunto con Corcuera, Moll, Ponce e Tino, realizando un gran partido e marcando o segundo dos catro goles do seu equipo (4-0). Xogou tamén nas dúas seguintes xornadas, marcando un gol en cada unha delas: contra o FC Barcelona en Riazor, onde bateu ao histórico Ramallets, e contra o Sevilla no estadio de Nervión. Regresou de Sevilla lesionado, polo que se perdeu os derradeiros partidos da tempada, e pouco despois caeu enfermo de tuberculose, deixando o fútbol por un tempo. O seu contrato co Deportivo quedou rescindido un ano e medio despois, en outubro de 1952. Durante esa época de inactividade como futbolista, adestrou o Imperátor.

Reapareceu sobre os terreos de xogo o 11 de outubro de 1953 nun partido do Xuvenil contra o Ourense en Riazor, no que Rodrigo o aliñou na dianteira a carón de Vegazo, Seijas, Rilo e Regueira, e no que marcou un dos cinco goles do seu equipo (5-1). Completou unha boa tempada co Xuvenil, culminada co ascenso á Segunda División, o que propiciou a súa volta ao fútbol profesional.

Ante a lentitude do Deportivo por reincorporar ao xogador, en xuño de 1954 fichou polo Celta de Vigo, adestrado por Zamora, o que causou malestar na Coruña. Debutou nun partido amigable contra o Guardés na Guarda, e uns días despois marcou o seu primeiro e único gol no Trofeo Emma Cuervo, contra o Athletic Club, axudando a conquistar o trofeo (3-1). Disputou só dous partidos oficiais, contra o Málaga e contra o Racing de Santander, coincidindo de novo no equipo con Carlos Torres. Pouco despois recaeu da súa tuberculose e tivo que deixar o fútbol con só 23 anos.

Faleceu na Coruña o 15 de xullo de 2001, aos 70 anos de idade.

## Vida persoal 
Casou en 1958 con Mirtha Doce Rico. Tivo catro fillos: Rodolfo, Rafael, Ruth e Ramón.

## Notas
Guy Le Baube

**Guy Le Baube** é un fotógrafo franco-estadounidense, nado en 1944 en Francia que se mudou a Nova York en 1976. 
## Traxectoria 
As súas fotos apareceron en revistas tales como *Vogue*, ''Harper's Bazaar*, *Elle*, e *Marie Claire'', con asuntos de moda e máis artísticos.
Guy Le Baube é fillo do pintor francés Claude Le Baube.

## Véxase tamén 
### Ligazóns externas
* http://www.readytonavigate.com/
Julio Corcuera

**Julio Corcuera Rabadán**, nado en Rosario o 20 de marzo de 1926 e finado en maio de 2012, foi un futbolista arxentino. 

Xogaba de dianteiro e formou xunto a Oswaldo, Franco, Tino e Moll a Orquestra Canaro, a mítica dianteira da primeira época dourada do Deportivo da Coruña.

## Traxectoria 
Era fillo de dous españois, de Burgos e Valladolid. Xogou en Rosario nos equipos Tiro Federal e Argentino, anotando na súa última tempada no segundo deles, 10 goles en 18 partidos. Chegou a Galicia o 10 de agosto de 1950, xunto ao tamén rosarino Oswaldo García para xogar no Deportivo da Coruña, que viña de ser subcampión de liga na tempada anterior. Tras xogar cinco anos no equipo branquiazul, nos que marcou 29 goles, fichou polo Xerez, de Segunda División, co que anotou 18 goles en 27 partidos. Na tempada 1956/57 volveu á Primeira División no Real Jaén, co que só disputou tres partidos, pois en novembro de 1957 deixou o fútbol e regresou ao seu país para rexentar xunto a seu irmán un negocio de destilería de alcohol.

## Notas 
## Véxase tamén 
### Ligazóns externas 
* Datos do xogador en bdfutbol.com
Rexión de Singida

**Singida** é unhas das 26 rexións nas que encontra dividida a Tanzania. A súa capital é a cidade de Singida.
Limita polo norte coa rexión de Shinyanga, polo nordeste coa de Manyara, polo leste coa de Dodoma, polo sueste coa de Iringa, polo suroeste coa de Mbeya e polo oeste coa de Tabora.
Posúe unha superficie de 49.341&nbsp;km2 e segundo o censo do 2002 tiña unha poboación de 1.090.758 habitantes.
## Distritos 
Ten catro distritos:
* Iramba
* Manyoni
* Singida Rural
* Singida Urbano
Rexión de Shinyanga

**Shinyanga** é unha das 26 rexións nas que se encontra dividida a Tanzania. A súa capital é a cidade de Shinyanga.
Limita polo norte coas rexións de Mwanza, Mara e Kagera, polo sur coa de Tabora, polo oeste coa de Kigoma, polo sueste coa de Singida e polo leste coas de Arusha e Manyara.
Posúe unha superficie de 50.781&nbsp;km2 e segundo o censo do 2002 tiña unha poboación de 2.805.580 habitantes.
## Distritos 
Ten oito distritos:
*Bariadi
*Bukombe
*Kahama
*Kishapu
*Maswa
*Meatu
*Shinyanga Urbano
*Shinyanga Rural
Pablo Anglés Galindo

**Pablo Anglés Galindo**, nado en Benicarló en 1967, é un compositor, clarinetista, profesor e director de música valenciano.

## Traxectoria
Anglés Galindo comezou a estudar música na escola de música da Asociación Musical Ciudad de Benicarló. En 1982 comezou no Conservatorio Superior de Música "Joaquín Rodrigo" na cidade de Valencia onde estudou piano con Ricardo Callejo, clarinete con José Cerveró Martínez, harmonía con Luis Blanes Arques e contrapunto con Francisco Tamarit Fayos.

De 1984 a 1988 foi director da Banda de la Agrupación Musical de Santa Magdalena de Pulpis e en 1985 fíxose cargo da dirección da Banda de Música de la Asociación Musical Ciudad de Benicarló nunha primeira etapa ata 1992, cando por oposición obtivo unha praza de profesor de música con destino en Zaragoza, en 1997 volveu facerse cargo da banda de música de Benicarló.

## Composicións
### Obras para orquestra
**Benigazló – Histria * (1996-1997), orquestra sinfónica
**Al Crist de la Mar* (2000), para orquestra sinfónica e coro

### Obras para banda
**Carrer Pubill* (1989), pasodobre
**Rafaelet* (1991), pasodobre
*''Llum d'estiu* (1995), pasodobre
**L'estel del Collet* (1998), apertura para banda sinfónica
**Elements* (2009)

### Óperas
**El Comte Arnau* (1997), ópera de cámara

### Música de cámara
**Enfoque opuesto* (1994), para oboe, violoncello e piano
**Disgregación* (1995), para grupo de metal e percusión
**Gamma* (1995-1996), para 10 percusionistas
**B3-Classic* (1996), para clarinete, violoncello e piano
**Suggerències'', (2001)

## Véxase tamén
### Ligazóns externas
*Ficha na Asociación de Compositores Sinfónicos Valencianos 
*"Atmospheres" de John Golland, Asociación Musical Ciudad de Benicarló dirixida por Pablo Anglés Galindo.
Casdemiro

O topónimo **Casdemiro** pode referirse a:

;En Galiza
***Casdemiro**, lugar da parroquia de Adá, no concello de Chantada;
***Casdemiro**, lugar da parroquia de Melias, no concello do Pereiro de Aguiar.
Pedro Bazán

**Pedro Bazán Romero**, nado en La Algaba (Sevilla) o 26 de marzo de 1925, foi un futbolista español. Xogaba de centrocampista e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com
Manuel Cordeiro Lestón

**Manuel Cordeiro Lestón**, nado en Vigo o 29 de febreiro de 1928 e finado na Coruña o 10 de maio de 2012, foi un futbolista galego. Xogaba de porteiro e militou durante case toda a súa carreira no Deportivo da Coruña, onde foi suplente de Juan Acuña e Otero.

## Traxectoria 
Comezou a xogar ao fútbol en equipos infantís vigueses, fichando anos despois polo Atlético Matamá. Destinado en Ferrol para realizar o servizo militar, ingresou na Mariña e xogou nos torneos que alí se realizaban. Na cidade departamental xogou no Galicia en 1943-44, e logo fichouno o Racing de Ferrol, que o cedeu na tempada 1945/46 ao Galicia , que estaba na Terceira División, onde comezou a destacar. As súas actuacións chamaron a atención do Deportivo da Coruña, que o fichou a finais de agosto de 1946.

No club coruñés foi suplente de Juan Acuña durante varias tempadas. Debutou o 24 de novembro de 1946 fronte ao Sabadell na Creu Alta, aproveitando unha lesión nun ombreiro de Acuña. Xogou só 9 encontros nos seus tres primeiros anos na Coruña, e para a tempada 1949/50 foi cedido á Orensana, que militaba na Segunda División, nun intercambio polo que o tamén porteiro Pita pasou ao Deportivo. No equipo adestrado por Cuqui Bienzobas foi titular durante case toda a tempada, rematando na oitava praza final. 

De regreso no Deportivo, volveu ser suplente de Acuña, nos seus últimos anos deportivos, e máis tarde de Otero, trala retirada do histórico gardameta coruñés. Na tempada 1953/54 xogou uns meses cedido no Xuvenil, que lograría nesa campaña o ascenso á Segunda División. A tempada na que máis encontros xogou co Deportivo foi a 1954–55, disputando 14 partidos tras unha lesión de menisco de Otero. Esa tempada produciuse unha das súas actuacións máis brillantes, o 27 de marzo de 1955 en Riazor contra o Real Madrid CF, cando lle detivo un penalti a Alfredo Di Stéfano, rematando o partido con empate (3–3). Volveu á Coruña en 1959, e xogou unha tempada no Xuvenil antes de retirarse en 1960.

Despois de deixar o fútbol traballou en Emesa.

## Notas 
## Véxase tamén 
### Ligazóns externas 
* Datos do xogador en BDFutbol .
De Facto

**De Facto** é un proxecto paralelo de dub reggae de Cedric Bixler-Zavala e Omar Rodríguez-López de At the Drive-In, xunto co teclista Isaiah Ikey Owens e o manipulador de son Jeremy Michael Ward fundado en 1993. O grupo separouse no ano 2003 pero regresou no 2008.

## Discografía 
### Álbums 
### EPs
Guerreiros de Terracota

Os **guerreiros de terracota** (chinés tradicional: 兵馬俑; chinés simplificado: 兵马俑; *pinyin*: Bīng mă yŏng; Wade-Giles: Ping1-ma3-yung3; lit. "Figuras de soldados e cabalos") son unha colección de esculturas feitas en terracota que representan aos exércitos de Qin Shihuang , o primeiro emperador da China. É unha forma de arte funeraria enterrada co emperador en 210–209 a. C. co propósito de protexer ao emperador na súa vida futura.

Os guerreiros de terracota atópanse  dentro do Mausoleo de Qin Shi Huang, tamén coñecido como o Mausoleo do Primeiro Emperador Qin (*qín shĭ huáng líng* 秦始皇陵), foi descuberto en marzo de 1974 durante unhas obras para o abastecemento de augas de regadío preto de Xi'an, China. Desde o ano 1987 está considerado por parte da UNESCO como Patrimonio da Humanidade.

## O exército de terracota 
O exército está composto por máis de 7.000 figuras de guerreiros e cabalos de terracota realizados a tamaño real. Foron enterradas preto do autoproclamado como Primeiro Emperador da dinastía Qin, entre o 210 o 209 a.C.

## Véxase tamén 
### Bibliografía 
* 
* 
* 
### Ligazóns externas 
* Web oficial (inglés-chinés)
The Fall on Deaf Ears

**The Fall on Deaf Ears** foi unha banda estadounidense procedente de El Paso, Texas que destacou por contar na súa formación con Cedric Bixler-Zavala, membro de At the Drive-In e The Mars Volta, na batería, e Clint Newsom, de Rhythm of Black Lines e The Hades Kick, na guitarra. The Fall on Deaf Ears fixo un post-hardcore semellante ao de grupos como The Nation of Ulysses e Circus Lupus, e tocou en directo con bandas como Propagandhi, Egon e Select Your Fighter. A banda só gravou un feixe de cancións antes de que a baixista Laura Beard e a guitarrista Sarah Reiser morresen nun accidente de coche en 1997 cando só tiñan 17 anos. Cedric Bixler-Zavala compuxo posteriormente a canción "Napoleon Solo" cando estaba en At The Drive-in, falando da traxedia.

## Notas
Casteda

O topónimo **Casteda** pode referirse a:

;En Galiza
***Casteda**, lugar da parroquia de Queixeiro, no concello de Antas de Ulla;
***Casteda**, lugar da parroquia de Arcos, no concello de Chantada.

## Véxase tamén
### Outros artigos
***As Castedas**, lugar da parroquia de Esporiz, no concello de Monterroso;
***Castedo**, lugar da parroquia de Barredo, no concello de Castroverde;
***Os Castedos**, lugar da parroquia de Duarría, no concello de Castro de Rei.
Suatorre

Como topónimo **Suatorre** ("baixo a torre") pode referirse a:

;En Galiza
***Suatorre**, lugar da parroquia de Ambía, no concello de Baños de Molgas;
***Suatorre**, lugar da parroquia de Arcos, no concello de Chantada.

## Véxase tamén
### Outros artigos
***Suastorres**, lugar da parroquia de Baredo, no concello de Baiona.
Mondo Generator

**Mondo Generator** (coñecida tamén como **Nick Oliveri And The Mondo Generator**) é unha banda estadounidense procedente do barrio de Van Nuys nos Ánxeles, formada no ano 1997 por Nick Oliveri. O nome foi sacado dunha pintada que realizou Brant Bjork no lateral do amplificador de Oliveri. O nome aparece nun tema do álbum de Kyuss *Blues for the Red Sun*, editado en 1992, e o amplificador en cuestión sae no libreto do disco.

## Discografía 
## Véxase tamén 
### Ligazóns externas 
* Páxina oficial da banda
Cats and Monkeys

**Cats and Monkeys** foi unha banda formada en Lugo en 2009, a partir da xuntanza de membros de bandas de estilos diversos coma Mowgli, Ocean's Garden, Moondogs Blues Party ou Skarallaos, que xa tiñan unha certa traxectoria musical ás súas costas.

Atoparon o nexo de unión das súas inquedanzas musicais no funk, o soul e o rock. Tras engadir varios membros á formación acadaron unha formación de 10 músicos, aínda que na época final só permaneceron 7. O seu repertorio baseábase en clásicos da música negra americana dos 60 e 70 alimentados polas sonoridades do rock e o jazz, estilos que xa viñan cultivando dende antes de formar o grupo.

A medida que foron incluíndo temas propios ao repertorio o seu estilo foi evolucionando cara o neo-soul e o acid-jazz con matices experimentáis, incorporando tamén algún que outro arranxo bastante persoal de temas doutros compositores.

 Tocaron por toda a xeografía galega tanto en xiras autoproducidas coma en circuítos coma a Rede Galega de Música ao Vivo. Gravaron vídeos documentais para o programa "En Rede", emitido en TVG, e para a produtora pontevedresa Reflex, no formato de vivo en estudio "Live on Litium", ámbolos dispoñibles en YouTube. Tamén estiveron presentes en varios festiváis coma o SanFroidance (Lugo), en 2010 e 2011, o Zero Rock (Caldas) ou o Festival de Jazz Vila de Foz, na Mariña luguesa, no cal foron premiados. Tamén no 2015 foron galardoados nos II Premios Galegos da Música Martín Códax, na categoría de Blues, Funk e Soul.

## Véxase tamén 
### Ligazóns externas 
* Páxina oficial da banda
* Canle da banda en Youtube
Viaduto da Chanca

O **viaduto da Chanca** é unha obra de enxeñería construída  en Lugo para o paso do ferrocarril da liña A Coruña-Palencia. O viaduto cruza o val que forma o río da Chanca (nome co que tamén se coñece o río Rato despois de recibir as augas do río Fervedoira). Ten unha lonxitude de 298 metros e 29 de máxima altura, con 20 arcos de medio punto peraltados, todos de 9,5 m de luz, construídos en cadeirado de granito e xistos.

A súa construción levou tres anos, de 1871 a 1874, baixo a dirección do enxeñeiro Ángel García del Hoyo e inaugurouse en maio de 1880. Rematadas as obras desta ponte, que constitúe unha das construcións ferroviarias máis importantes de España, chegou o primeiro ferrocarril á cidade de Lugo o 5 de outubro de 1875 procedente da Coruña.

## Véxase tamén 
### Ligazóns externas 
* Vídeo do Viaduto da Chanca
Geoffrey Rush

**Geoffrey Roy Rush**, nado o 6 de xullo de 1951 en Toowoomba, é un actor australiano.

## Traxectoria 
Rush comezou a actuar na Queensland Theatre Company de Brisbane en 1971, traballando en 17 producións ata o ano 1975 cando foi a París para estudar mimo e pantomima na École Internationale de Théâtre Jacques Lecoq, de volta a Australia comezou de novo a traballar no QTC, compartindo en 1979 escenario, *Waiting for Godot* e apartamento con Mel Gibson durante catro meses. En 1981 fixo a súa primeira actuación cinematográfica no filme australiano *Hoodwink*. En 1996 protagonizou *Shine*, co que gañou un Óscar ao mellor actor, o primeiro concedido a un actor australiano. Rush é tamén famoso por ter interpretado o capitán Barbossa desde 2002 na serie de filmes *Pirates of the Caribbean*.

## Filmografía 
## Notas 
## Véxase tamén
Río Rato

O **río Rato** é un afluente do Miño que discorre polas aforas da cidade de Lugo.

## Curso 
Nace nas pozas das Gándaras. Tras recibir o río Fervedoira pola súa marxe esquerda pasa a denominarse tamén como **río da Chanca**. Tres quilómetros máis abaixo recibe, tamén pola marxe esquerda, as augas do rego de Samai en forma de fervenza. Desemboca no Miño pola marxe esquerda, no caneiro da Tolda, ó pé da cidade de Lugo.

O curso do río ten unha lonxitude de 8,5 km, se ben os primeiros 1.500 m non teñen caudal regular. Está canalizado a partir do colector hidráulico de San Lourenzo, entre os barrios de Albeiros e A Croa.

## Galería de imaxes 

Ficheiro:Río Rato nevado 11I2010.jpg|Paseo do río Rato nevado, en Lugo.
Ficheiro:Fervenza do rego de Samai 6I2015.jpg|Fervenza pola que desemboca o rego de Samai no río Rato, en Lugo.
Ficheiro:Caneiro da Tolda 16III2014.JPG|Caneiro da Tolda no río Miño, en Lugo. A desembocadura do río Rato está no primeiro plano.
Ficheiro:Enchente do río Rato 20I2013.JPG|Enchente do río Rato en Lugo.
Ficheiro:Enchente do ríos Rato e Miño 20I2013.jpg|Enchente dos ríos Rato e Miño no parque da Tolda, en Lugo. O parque quedou totalmente asolagado, formando diversas insuas como a da foto.
Ficheiro:Río Rato nevado 8I2010 2.JPG|Parque da Tolda nevado, co río Rato na esquerda e o Miño ó fondo, en Lugo.
Ficheiro:Río Rato nevado 8I2010.JPG|Tramo final do río Rato nevado, xusto antes de desembocar no río Miño, en Lugo.
Ficheiro:Ríos Rato e Miño nevados 8I2010 2.JPG|Desembocadura do río Rato no Miño á altura do caneiro da Tolda, en Lugo, con neve.
Ficheiro:Ríos Rato e Miño nevados 8I2010.JPG|Desembocadura do río Rato no Miño á altura do caneiro da Tolda, en Lugo, con neve. 

## Notas 
## Véxase tamén 
### Outros artigos 
*Río Fervedoira
Freán

O topónimo **Freán** pode referirse a:

;En Galiza
***Freán**, parroquia do concello do Saviñao;
****Freán**, lugar de dita parroquia;
***Freán**, lugar da parroquia de Vilacova, no concello de Abegondo;
***Freán**, lugar da parroquia de Morás, no concello de Arteixo;
***Freán**, lugar da parroquia de Santa Mariña do Castro, no concello de Carballedo;
***Freán**, lugar da parroquia de San Mamede de Carnota, no concello de Carnota;
***Freán**, lugar da parroquia de Santa Comba de Carnota, no concello de Carnota;
***Freán**, lugar da parroquia de Argozón, no concello de Chantada;
***Freán**, lugar da parroquia de Líncora, no concello de Chantada;
***Freán**, lugar da parroquia de Vinseiro, no concello da Estrada;
***Freán**, lugar da parroquia de Sirvián, no concello de Guntín;
***Freán**, lugar da parroquia de Muras, no concello de Muras;
***Freán**, lugar da parroquia de Atán, no concello de Pantón;
***Freán**, lugar da parroquia de Lesón, no concello da Pobra do Caramiñal;
***Freán**, lugar da parroquia de Cazás, no concello de Xermade;
***Bustofreán**, lugar da parroquia de Vilapedre, no concello de Vilalba;
***Donfreán**, lugar da parroquia de Catasós, no concello de Lalín.

## Véxase tamén
### Outros artigos
***Freón**, lugar da parroquia de Monteagudo, no concello de Arteixo.